CELEX: 62007CN0555
Language: bg
Date: 2007-12-13 00:00:00
Title: Дело C-555/07: Преюдициално запитване, отправено от Landesarbeitsgericht Düsseldorf на 13 декември 2007 г. — Seda Kücükdeveci/Swedex GmbH & Co. KG

29.3.2008   
            
            
               BG
            
            
               Официален вестник на Европейския съюз
            
            
               C 79/12
            
         Преюдициално запитване, отправено от Landesarbeitsgericht Düsseldorf на 13 декември 2007 г. — Seda Kücükdeveci/Swedex GmbH & Co. KG
   (Дело C-555/07)
   (2008/C 79/21)
   Език на производството: немски
   Препращаща юрисдикция
   Landesarbeitsgericht Düsseldorf
   Страни в главното производство
   
      Ищец: Seda Kücükdeveci
   
      Ответник: Swedex GmbH & Co. KG
   Преюдициални въпроси
   
               1)
            
            
               
                           a)
                        
                        
                           Противоречи ли на общностноправната забрана за дискриминация въз основа на възраст, а именно на първичното право на ЕО и на Директива 2000/78/EО от 27 ноември 2000 г. (1), национална правна уредба, съгласно която срокът за предизвестие, който работодателят трябва да спази, постепенно се удължава с нарастване на трудовия стаж, като при това периодите на заетост на работника или служителя преди 25 годишна възраст не се вземат предвид?
                        
                     
                           б)
                        
                        
                           Обстоятелството, че по отношение на по-младите работници или служители, при прекратяване на договора, работодателят трябва да спазва само един основен срок за предизвестие, може ли да бъде оправдан с това, че на работодателите се признава икономически интерес от наличието на гъвкавост относно персонала (интерес, в ущърб на когото биха се оказали по-дълги срокове за предизвестие) — и че на по-младите работници или служители не се признава защитата, от която се ползват по-възрастните, изразяваща се в запазване на трудовото правоотношение и в зачитане на техните правни очаквания, тъй като например с оглед на възрастта и/или по-скромните обществени, семейни и лични задължение на по-младите работници или служители се предполага че те разполагат с по-голяма гъвкавост в професионално и лично отношение?
                        
                     
         
               2)
            
            
               В случай на утвърдителен отговор на въпрос 1 a) и на отрицателен отговор на въпрос 1 б):
               В спор между частноправни лица, длъжен ли е съдът на дадена държава –членка да не прилага законова разпоредба, която изрично противоречи на общностното право, или е длъжен да се съобрази с правните очаквания на адресатите на правните норми, свързани с прилагане на действащите национални закони, и с това, че неприлагането на последните настъпва едва след наличието на Решение на Съда на Европейските общности относно спорната правна уреда или друга такава, която по същество е сходна с нея?
            
         
      (1)  ОВ L 303, стр. 16., Специално издание на български език, 2007 г, глава 5, том 6, стр. 7.